Paldiski maantee

pisi|püsti|Paldiski maantee Haaberstis

Paldiski maantee on kohalik tee (tänav) Tallinnas.

Tänav on ajaloos kandnud mitut nime, peamiselt Paldiski nimemuutuste tõttu.

Tänav algab Toompuiesteelt (teisele poole suundub samas sihis Falgi tee) ja on kuni Tehnika tänavani ühesuunaline.

Algusosas on Paldiski maantee Põhja-Tallinna ja Kesklinna linnaosa piiriks, siis Põhja-Tallinna ja Kristiine linnaosa piiriks, siis Põhja-Tallinna ja Haabersti linnaosa piiriks ning tänava lõpuosa asub Haabersti linnaosas.

Paldiski maantee ristub vasakult Kevade tänavaga, siis paremalt Suve tänavaga, vasakult Koidu, Eha, Ao ja Loode tänavaga, vahetult enne raudteeviadukti Tehnika tänavaga, pärast viadukti paremalt Ristiku, vasakult Tulbi tänavaga ja paremalt Telliskivi tänavaga, ületab Tulika, Sõle ja Madara ristmiku, ristub vasakult Mooni, Lille, Maasika ja Mineraali tänavaga ning paremalt Hipodroomi ja Merimetsa teega, ristub lõppeva Endla tänava ja ristmikult algava Mustamäe teega, ristub vasakult Pirni ja Humala tänavaga, paremalt Merelahe tee ja Lahepea tänavaga, vasakult Mustjõe, Nurkliku, Ojaveere, Piibelehe ja Looga tänavaga, paremalt Välgu tänavaga, vasakult Tuuleveski tänavaga, paremalt Vesiravila tänava, paremalt Vabaõhumuuseumi tee, Mõisa tänava ja Mõisapõllu tänavga ning ületab viaduktiga Rocca al Mare ringristmiku ehk Haabersti ringi, kust paremale suundub Rannamõisa tee, vasakule Ehitajate tee. Väike-Õismäe ja Pikaliiva asumi piiril kulgedes ristub Paldiski maantee paremalt Volmre ja Pikaliiva tänavaga, vasakult Mihkli tänavaga, Õismäe tee, Järveotsa tee ja Järveaasa tänavaga, paremalt Järvekalda teega. Edasi külgneb tänav paremal Harku vallaga ning vasakult ristub Kõrgepinge, Astangu, Tagala, Moonalao, Veerme ja Mäeküla tänavaga. Linnapiiril ristub Paldiski maantee vasakult Tähetorni tänavaga.

Tänav kattub Tallinna–Paldiski maanteega. Ühtlasi kattub tänav samanimelise aadressiobjektiga (liikluspind), mis erinevalt tänavast ulatub Tallinnast välja Hüüru külla.

Paldiski maantee ääres kasvas kuni 27. juunini 2017 Haabersti hõberemmelgas.
pisi|Paldiski maantee Kopli lahe ääres. Maanteest vasakul asuvad Mustjõe asum, Veskimetsa ratsakeskus ja Tallinna loomaaed
pisi|Õhuvaade Haabersti asumile. Foto keskel on näha Saku Suurhall ja Rocca al Mare kaubanduskeskus

 Ajalugu 

Paldiski maanteest (Paldiski mnt 96, 96A, 98a) kahel pool paiknes Haabersti mõis. Haabersti linnamõisa moodustamise ajaks peetakse 17. sajandit. 1561. aastast on seda piirkonda nimetatud Habriseks. Seetõttu on arvatud, et Haabersti linnamõis oli olemas juba 16. sajandi lõpul. Haabersti nime on esimest korda mainitud 1557. aastal.Kalmer Mäeorg. "Kus lõppeb ajalooline Tallinn?" Postimees 26. märts 2018.

Haabersti mõisa maadel paiknes vähemalt kolm kõrtsi. Kõige lähemal Tallinnale oli Mustjõe kõrts, teine tuntud kõrtsihoone asus Paldiski maantee ja Rannamõisa tee nurgal ning kolmas, Untaugu kõrts, paiknes kõrvalisemal Kadaka teel, teisel pool Iisaku ehk Joosti oja, piirkonnas, kus Kadaka tee hargnes praeguse Vana-Mustamäe asumi poole.
pisi|Paldiski maantee 1876. aasta Tallinna linnaplaanil
Tänapäeva Mustjõe asumi alad kuulusid koos praeguse Kakumäe piirkonna, Tallinna loomaaia territooriumi, Õismäe idapoolse ala ja endise Kadaka külaga Haabersti linnamõisa koosseisu. 1688. aastal Samuel Waxelbergi koostatud Tallinna linnaplaanil asus hilisema Mustjõe suvemõisa kohal Happels Hoti nimeline suvemõis, teisel pool Paldiski maanteed asus Schwartenbächi hoonestu. Juba keskajal asus Paldiski maantee ääres kõrtsihoone, sest kõrtsihooned asusid linnalähedastel aladel alati verstapostide juures. 1585. ja 1696. aastal on selle umbes poole adramaa suurune talu ja kõrtsikoha nimi olnud Swartle Bäck. 17. sajandi lõpul asus Mustjõe oja taga Alberti nime kandnud suvemõis Alberti Hoff (1689). 1808. aasta linnaplaanil nimetati Mustjõe kõrtsi Musteggi kartsma (ehk kõrts). 1817. aastast oli Mustjõe oja linna piiriks. 18. sajandil rajas Paldiski maantee 82 piirkonnas Suure Gildi vanem Johan Christian Gernet Mustjõe suvemõisa (Schwarzenbeck). Suvemõis kandis omaniku nime järgi nime Gernet Höfchen. Johan Christian Gernetile kuulus ka Kalamajas suurim tellise- ja katusekivitehas. 1799. aastal rajas värvelmeister C. G. Metzke Gerneti suvemõisa riidevärvimise ja -trükkimise töökoja. 1809. aastal ostis Mustjõe suvemõisa arst Samuel Reinhold Winckler, kes rajas sinna soojade ja külmade vannidega supelasutuse.Robert Nerman, Ekskursioon iidsesse Mustjõe asumisse, epl.delfi.ee, 24.04.2003 Kuna suur osa vanadest suvemõisatest polnud kaitse all, lammutati Nõukogude ajal enamik suvemõisa ajaloolisi hooned.

Piirkonna vanim hoonestus tekkis Haapsalu ja Paldiski suunalise maantee äärde, 18. sajandi keskpaigas Eestimaa kubermangu maamõõtjale Johann Heinrich Schmidtile kuulunud suvemõis.Jaak Juske, Jaak Juskega kadunud Eestit avastamas 8: Tallinn, Pelgulinn, forte.delfi.ee, 28.05.2016 1849. aastal omandas ta Paldiski maanteel nr. 48, 32.186 ruutsüllase krundi. Krundil asus maakõrts Hotel zum krummen Sandkom ja Die Laterne.Vana Tallinna jäänuseid maanteedel, Päewaleht, nr. 338, 12 detsember 1937

Paldiski maantee Tallinnas on ajalooliselt olnud Baltiski uulits, Uus tänav, Baltiski maantee, Haapsalu maantee; saksa keeles Baltischportsche Straße, Wittenhofstraße, Große Wittenhofsche Straße, Haberscher Weg, Habersche Heerstraße, Hapsalsche Straße, Rogerwiecksche Straße, Wieckscher Weg, Große Straße, Breite Straße, Neu-Gasse, der Katzenschwanz; rootsi keeles Nya gatan; vene keeles Балтийско-Портская ул., Виттенгофская ул.Paldiski maantee, EKI KNAB: Eesti - Eesti Keele Instituut, Eesti kohanimed (vaadatud 20.07.2021)
pisi|
Praeguse Paldiski maantee ja Pirni tänava nurgal (Wittenhofi ja Baltischporti ristmikul) asus 19. sajandist Tallinna Suurgildi oldermann Bengt Fromhold Strohmile kuulunud Strohmi kõrtsiJosef Kats, RAEHÄRRA STROHM JA TEMA TRAHTER, Kristiine Leht, nr. 7, 26 juuli 2013 (Strohmischer Krug). Kõrtsi juurest viis tee supelranda, mida rahvas hakkas Stroomi rannaks kutsuma.

1898. aastal kinkis paruness Marie Girard de Soucanton Paldiski maantee ääres asunud Seewaldi suvemõisa Eestimaa Kubermangu Vaimuhaigete Hooldamise Seltsile ning seal avati haigla 1903. aastal. Aastatel 1911–1945 oli psühhiaatriakliiniku ametlik nimetus Närvi- ja Vaimuhaiguste Haigla Seewald.

1923. aastal alustati munakivisillutise rajamist Paldiski maanteele Mustjõe ja Harku järve vahelisel lõigul.

20. sajandi algul oli praeguse Tallinna Hipodroomi kõrval, Paldiski maanteest veidi eemal (Paldiski maantee 45)Baltiski maant nr. 45, telliskiviwabrik, Päewaleht, nr. 240, 20 oktoober 1910 tellisetööstus Baltika. Vabrik kuulus algselt AS-ile Jürgens ja Ko, Peeter Suure merekindluse ehituse ajal võttis Venemaa keisririigi valitsus 1914. aastal telliskivivabriku rendile, vabrik läks merekindluse ehitusosakonna kätte ja kogu toodang kindluse ehitusele. Tehas paiknes Kopli poolt Tondi kasarmute juurde suunduva Peeter Suure merekindluse kindlusraudtee kõrval. Lille ja Sõle tänava vahel oli sellel raudteel ka vahejaam Baltika. Tehases valmistatud kividest on ehitatud kõik Tondi kasarmud, punased kasarmud Kopli tee ääres jpm.Robert Nerman, Baltika tellistest ehitatud majad on tänaseni hea tervise juures, epl.delfi.ee, 06.05.2004

Paldiski maantee 6 hoones tegutses Paldiski apteekTallinna teateid. Paldiski apteek, Paldiski mnt. 6 (tel. 431-18), Eesti Sõna, nr. 298, 28 detsember 1942

1939. aastal nimetati Baltiski maantee, Tallinna linnavolikogu pooltRida Tallinna tänavaid ümberristimisele, Päewaleht, nr. 110, 23 aprill 1939 Haapsalu maanteeks (tänava end. nimi).

Pärast teist maailmasõda tegutses aadressil Paldiski mnt 25 artell Terasmööbel ja Metall, mis valmistas peamiselt metallkarkassiga voodeid sõjaväele, haiglatele ja puhkekodudele.Robert Nerman, Lilleküla artellidest sirgusid hilisemad linna suurettevõtted, www.postimees.ee, 29. august 2008

 Hoonestus 
 Toompuiestee 23 // Paldiski maantee 1, Von Stackelberg Hotel Tallinn. 1874. aastal baltisaksa paruni Theophil von StackelbergiGalerii: von Stackelberg Hotel Tallinna siseõu avati, elu24.postimees.ee, 18. juuni 2015 linnaresidentsiks ehitatud hoone. Hoones on varem tegutsenud TTÜ Eesti Energeetika Instituut.
 Paldiski maantee 3, City Hotel Tallinn, algselt insener Voldemar Lenderi projekteeritud ja 1911. aastal ehitatud Linnasaunaga elamu (nn TõnisKuidas eesti ärimehed sakslastelt Tallinna üle võtsid, www.aripaev.ee, 26. märts 2004 Saarmanni saun) (vaadatud 01.12.2020). Eesti NSV ajal Teeninduskombinaadi "Kiir" saun nr. 7.
 Toompuiestee 27 // Paldiski maantee 4, Park Inn by Radisson Meriton TallinnPark Inn by Radisson Meriton Hotell Tallinn
 Paldiski maantee 9 // Koidu tänav 1 korterelamuPaldiski mnt 9 / Koidu 1, arhitektuurid.blogspot.com
 Paldiski maantee 11, 1896. aastal Nikolai Thamme projekteeritud nelja korteriga Jakob Krauti kivist üürimaja. Tüüpiline näide 19. sajandi lõpu üürimajast.
 Paldiski maantee 15, kahekorruseline kivihoone. Hoones tegutses Eesti NSV ajal Tallinna I Toidukaubastu kaupluse Endla filiaalkauplus EhaErastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja.
 Paldiski maantee 19, enne 1886. aastat ehitatud silmapaistev näide esinduslikust puitelamust 19. sajandi II poolest. Ainus puitelamu, mis Paldiski maantee piirkonna vanemast esinduslikust puithoonestusest on säilinud.
 Paldiski maantee 21 ja Loode tänava nurgal viiekorruseline Matilda maja
 Paldiski maantee 23, 1935. aastal Eduard Teinburki projekti järgi valminud, algne Anton Villbergi üürimaja.Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 37 Kinnistul asus 20. sajandi alguses II linna tütarlaste algkool.
Paldiski maantee raudteeviadukt
 Paldiski maantee 25 asus Keemiatehas Edasi
 Paldiski maantee 25a, asus kino Partisan
 Paldiski maantee 37 on puidust maja, kus 31. mail 1996 tungis karu maja aknast sisse, rahmeldas ja laamendas. Kohale tulid päästeametnikud, kes karu maha rahustasid ja metsa tagasi viisid.
 Paldiski maantee 47, Päästeameti Põhja Päästekeskuse Lilleküla päästekomando (endine Pelgulinna tuletõrjedepoo hoone)
 Paldiski maantee 46b asus enne teist maailmasõda Eesti Baptisti Usuteaduse Seminari hoone
 Paldiski maantee 48A, Tallinna Linnatranspordi ASi Tallinna trollibusside Paldiski maantee depoo. Tallinna Linna Trammide ja Trollibusside Valitsuse administratiivhoone ja söökla Troll valmisid 1973. aastal.
 Paldiski maantee 50, Tallinna Hipodroom
Paldiski maantee 51, 1959. aastal valminud viiekorruseline hoone äripindadega esimesel korrusel. Hoones on tegutsenud toidukaupade kauplus, hiljem pruutpaaride pood ja nüüd alkoholipood.
 Paldiski maantee 52, Põhja-Eesti Regionaalhaigla SA Psühhiaatriakliinik ja endise Eestimaa Kubermangu Vaimuhaigete Hooldamise Seltsi Seewaldi vaimuhaigla kultuurimälestisteks tunnistatud hoonekompleks. Eesti NSV ajal tegutses Paldiski maantee 52, Vabariiklik Tallinna Meditsiiniline KeskkoolTervishoiu Ministeeriumi alluvuses töötab Vabariiklik Tallinna Meditsiiniline Keskkool asukohaga Tallinnas, Paldiski mnt. 52, Nõukogude Õpetaja, nr. 20, 17 mai 1946.
 Paldiski maantee 56, Merimetsa Selver
 Paldiski maantee 62, Lääne-Tallinna Keskhaigla Nakkuskliinik ja Nakkuskliiniku polikliinik
 Paldiski maantee 67, kolmekorruseline kortermaja äriruumidega esimesel korrusel. Hoones asus Eesti NSV ajal Tallinna I Toidukaubastu kauplus Paldiski.Erastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k
 Paldiski maantee 68, Lääne-Tallinna Keskhaigla Meremeeste korpus
 Paldiski maantee 77, algne Mustjõe kaupluse hoone
 Paldiski maantee 80, G4S Eesti peamaja
 Paldiski maantee 81, Terviseameti hoone
 Paldiski maantee 82, asusid NSV Liidu mereväe mereväelaod
 Paldiski maantee 82B, 82C, 82D uusehitised Mustjõe Kodu
 Paldiski maantee 83, Tallinna Mustjõe Gümnaasiumi hoone
 Paldiski maantee 94a asus Paldiski maantee turg
 Paldiski maantee 96a // Vabaõhumuuseumi tee 1, asus (1983–2015) Automi teenindusjaam. Arhitekt Ferdinand Mäll.
 Paldiski maantee 98 Paldiski mnt Neste tankla
 Paldiski maantee 100, Honda automüügikeskus
 Paldiski maantee 102, Rocca al Mare kaubanduskeskus
 Paldiski maantee 104B, Saku Suurhall
 Paldiski maanteel asub Paldiski maanteed, Rannamõisa ja Ehitajate teed ühendav Haabersti ringristmik ning selle all jalakäijate tunnelid: Loomaaia ja Suurhalli jalakäijate tunnel.Haabersti viadukt ja tunnelid said endale nimed, www.delfi.ee, 14.12.2019
 Paldiski mnt 108a, K-rauta Haabersti keskus
 Paldiski mnt 125 // Sirge tänav 4, viiekorruseline äripindadega korterelamu, Veskimetsa väikeelamurajoonis
 Ehitajate tee 150 // Paldiski maantee 145, Tallinna Loomaaed
Paldiski mnt. 245 asub Tallinn-Harku aeroloogiajaamTere tulemast Tallinn-Harku aeroloogiajaama!.
 Paldiski mnt. 253 asus Riikliku Kinnipidamiskohtade Ameti tootmisbaas

 Viited 

 Välislingid 

Kategooria:Haabersti linnaosa tänavad
Kategooria:Kesklinna linnaosa tänavad
Kategooria:Kristiine linnaosa tänavad
Kategooria:Põhja-Tallinna tänavad